Predsjedniku Obami dolaze čestitke i dobre želje sa svih strana svijeta, od pojedinaca i čelnika država i vlada
Anketa koju je proveo BBC među više od 17 tisuća ljudi u 17 zemalja ukazuje da su ljudi diljem svijeta optimistični oko predsjedničkog 
Bivši čelnik Južne Afrike Nelson Mandela novom je američkom predsjedniku uputio pismo u kojemu kaže da je njegova inauguracija inspirirala isti osjećaj nade kakav je svijet osjetio u vrijeme poraza apartheida u Južnoj Africi. U Keniji, ljudi su plesali i pjevali na ulicama sela Kogelo, gdje je bio rođen otac gospodin Obame. Mnogi su pratili polaganje prisege na ogromnim televizijskim ekranima postavljenim u kenijskom glavnom gradu Nairobiju. U Europi, francuski predsjednik Nicolas Sarkozy i talijanski premijer Silvio Berlusconi obećali su surađivati s gospodinom Obamom oko globalnih izazova, uključujući i financijsku krizu. Predsjednik Europske komisije Jose Barroso izrazio je nadu u ojačavanje veza između Sjedinjenih država i Europske unije. Britanski premijer Gordon Brown novog američkog predsjednika hvali kao čovjeka velike vizije i odlučnosti, a njemačka kancelarka Angela Merkel izjavila je da je jučerašnji dan bio specijalan ne samo za Sjedinjene države nego i za čitav svijet. Australski premijer Kevin Rudd rekao je poruka nade novog predsjednika odzvanja diljem svijeta, dodavši da Australija stoji uz Sjedinjene države u suočavanju s globalnim izazovima koji predstoje. U Vatikanu, papa Benedikt je rekao da se moli Bogu da gospodinu Obami udijeli 'nepogrešivu mudrost i snagu'. Molitve i duboke čestitke za uspjeh Baracka Obame ponudio je i tibetanski duhovni čelnik Dalai Lama. Američki vojnici u Afganistanu klicanjem su popratili prijenos inauguracije, a mnogi su rekli da su uzbuđeni što je jedan Amerikanac afričkog podrijetla postao vrhovni vojni zapovjednik. U indonezijskom glavnom gradu Đakarti, gdje je gospodin Obama pohađao školu kao dijete, ljudi su također slavili na ulicama njegovu inauguraciju. Anketa koju je proveo BBC među više od 17 tisuća ljudi u 17 zemalja ukazuje da su ljudi diljem svijeta optimistični oko predsjedničkog mandata Baracka Obame. Dvije trećine ispitanika smatra da će gospodin Obama ojačati američke veze u svijetu.